PPN Fó Pose Ba Membru KKFP Na'in 3\nBy Tempo Timor October 17, 2019 1120\nPPN asina akta tomada pose membru KKFP nain 3, Kinta (17/10/19) iha PN. tempotimor.com\nTempotimor (Dili) – Membru Konsellu Konsultivu Fundu Petrolífeiro (KKFP) na'in tolu, hetan pose husi Prezidente Parlamentu Nasionál (PPN), Arão Noé de Jesus da Costa Amarál iha salaun konferénsia Parlamentu Nasionál, Kuarta (16/10/19).\nIha momentu ne'e, Prezidente Komisaun Konsultivu Fundu Petrolífeiro, Julio Crispin sente kontente hodi hetan tan membru konsellu konsultivu nain tolu, ne'ebé hetan pose husi PN.\n"Agradese ba orgaun Lejisladór Parlamentu Nasionál ne'ebé fó ona pose ba membru komisaun Konsultivu Fundu Petrolífeiru na'in tolu. Agradese tanba bele realiza programa ne'e," dehan Julio Crispin.\nIha serimonia ne'e, Prezidente Parlamentu Nasionál (PPN), Arão Noé de Jesus da Costa Amarál hatete, membru KKFP na'in tolu ne'ebé hetan pose ne'e atu hala'o servisu hodi haruka pareser mai Parlamentu Nasionál.\n"Ohin sira na'in tolu simu posse ne'e, bele kompleta sira nia membru hodi funsiona KKFP para hala'o misaun hodi halo pareser haruka mai PN, ne'ebé liga ba jestaun fundu petrolífeiru nian," dehan PPN.\nNia mós kongratula membru na'in tolu ne'ebé hetan posse, hodi assume kargu durante tinan lima hahú husi ohin 16 Outubru 2019 to'o 16 Outubru 2023.\nMembru KKFP na'in tolu ne'ebé hetan pose mak hanesan: Nuno Eugénio Goulart (husi PN), Martinha da Silva de Jesus Pinto (husi sosiedade sivíl) no Hernâni Agustinho Soares (husi CCI-TL).\n« Governu Sei Hadi'a SERVE PPN Husu AIFAESA Kontrolu To'o Munisípiu »\nOlinda Guterres fó hanoin ba CNRT "Aban bainrua ita hamutuk fali sá"